Laisvės partija

Laisvės partija (LP) – liberali Lietuvos politinė partija, įkurta 2019 m. birželio 1 d.

Istorija 
2018 m. lapkritį Aušrinė Armonaitė ir Remigijus Šimašius, po nesusitarimų su Liberalų sąjūdžio vadovybe dėl Vilniaus skyriaus dalyvavimo savivaldybių rinkimuose, iš partijos pasitraukė.

2019 m. balandį vidiniame steigėjų balsavime išrinko partijos pavadinimą „Laisvės partija“.

2019 m. birželio 1 d. įvyko steigiamasis partijos suvažiavimas. Jame susirinko šimtai žmonių, kurie kartu su įgaliojimais sudarė >2500 steigėjų. 2019 m. rudenį įsteigti skyriai Vilniuje, Kaune, Klaipėdoje, Šiauliuose ir Panevėžyje.

2020 m. Seimo rinkimuose gavusi 107093 balsų (9,11%), partija pateko į 2020–2024 m. Seimą. Daugiamandatėje apygardoje partija gavo 8 mandatus, dar 3 iškovojo vienmandatėse.

Ideologija 
Partija žadėjo remtis liberalizmo ideologija, deklaravo pagarbą įvairovei bei ekonominei iniciatyvai ir provakarietiškumą.

Anot pirmininkės Aušrinės Armonaitės, partijos vertybės yra pagarba asmens laisvei, atvirumas, ekonominė laisvė ir švietimas.

Vadovybė 
Viena iš steigimo iniciatorių, Aušrinė Armonaitė išrinkta pirmininke, jos 1. pavaduotoju tapo Remigijus Šimašius. Kitais pavaduotojais tapo Vaida Žvikienė, Silva Lengvinienė, Šakių tarybos narys Mindaugas Tarnauskas ir Vilniaus miesto tarybos narys Vincas Jurgutis. Etikos ir skaidrumo komisiją sudaro 9 nariai.

Susirinkimo metu buvo išrinkta 20 narių valdyba. Jos nariais tapo Vilniaus miesto tarybos narė Deimantė Rimkutė, Vilniaus miesto mero pavaduotojas Vytautas Mitalas, Vilniaus miesto savivaldybės administracijos direktorius Povilas Poderskis, mokytojas Algis Bitautas, Vilniaus tarybos narys Gediminas Jaunius.

Šaltiniai 

Lietuvos partijos
Liberalų partijos